stanford-oval/wikipedia huggingface dataset:
Li Hongxue

Li Vancouverin olympialaisissa 2010
Li Hongxue (kiin.: 李宏雪; pinyin: Lǐ Hóngxuě; s. 9. maaliskuuta 1984 Harbin, Heilongjiang) on kiinalainen maastohiihtäjä.
Ura

Li on kilpaillut kolmesti olympiakisoissa vuosina 2006–2014. Olympiatasolla hänen paras sijoituksensa henkilökohtaisilla matkoilla on 22. sija Sotšin olympialaisten 30 kilometrin kilpailussa.
MM-kilpailuissa Lin paras saavutus henkilökohtaisilla matkoilla on 18. sija vuoden 2007 MM-kisoissa Sapporossa, jossa hän sijoittui 30 kilometrin perinteisen hiihtotavan kilpailussa 18:nneksi.
Live at Earls Court

| Live at Earls Court Morrissey |
| --- | --- | --- |

Livealbumin tiedot
 Äänitetty : 18. joulukuuta 2004   Earls Court, Lontoo
 Julkaistu: 2005
 Formaatti: CD
 Tuottaja(t): Peter Asher
 Tyylilaji: Rock
 Kesto: 74.02
 Levy-yhtiö: Sanctuary Records
Morrissey muut julkaisut
| You Are the Quarry 2004 | Live at Earls Court 2005 | Ringleader of the Tormentors 2006 |
Live at Earls Court on englantilais-irlantilaisen laulaja-lauluntekijä Morrisseyn The Best of -tyyppinen live-albumi vuodelta 2005. Miksaajana on ollut Dave Millward ja monitorimiksaajana Dave Guerin. Äänitysmiehistöön ovat kuuluneet Adam Scott, Kevin Moran, Malcolm Giles ja Oliver Waring ja näiden johtajana Merck Mercuriadis yhdessä Peter Asherin ja Jed Weitzmanin kanssa. Näiden taustayhtiö on Sanctuary Artist Management.
Levyn takakannen mukaan äänityksiä ei ole käsitelty jälkikäteen, konserttipaikkana on ollut Lontoon Earls Court 18. joulukuuta 2004 ja paikalla on ollut 17 183 kuulijaa. Pääosin materiaali onkin tältä keikalta, mutta mukana on myös paloja saman kiertueen konserteista Glasgowssa, Birminghamissa, Brightonissa ja Dublinissa.
Levyn on julkaissut Sanctuary Records Group levymerkillään ATTACK ja tuottajana on toiminut Peter Asher.
Levyn on äänittänyt Tim Summerhayes Sanctuaryn liikkuvalla äänitysstudiolla (rekka). Apunaan hänellä ovat olleet Ollie Nesham ja Mat Wood. Miksauksesta on vastannut Nathaniel Kunkel Los Angelesissa studiossa nimeltä Studio Without Walls. Masteroinnin ovat tehneet Doug Sax ja Robert Hadley Mastering Labissa Kaliforniassa, OJAI.
Tuotantoa on johtanut Brandi Whitmore ja valokuvat on ottanut Jed Weitzman.
Kiitoksissa on mainittu Steve Chapman, Charlie Browne, Helen Knox, Gary Trew, Arturo Hernandez, Dave Millward, Dave Guerin, Max Conwell, Stephen Joyce, Miro Lagioia, Stan Gallon, Brian Clairemont, Lucy Halperin, Brad Lunde yhtiöstä Trans America Audio and Soundfield, Dean Hada, John Hurst ja Studio Without Wallsin henkilökunta.
Kappaleet

"How Soon Is Now?" (Morrissey / Marr) – 4:35
"First of the Gang to Die" (Morrissey / Whyte) – 3:48
"November Spawned a Monster" (Morrissey / Langer) – 5:15
"Don't Make Fun of Daddy's Voice" (Morrissey / Whyte) – 2:57
"Bigmouth Strikes Again" (Morrissey / Marr) – 3:20
"I Like You" (Morrissey / Boorer) – 4:36
"Redondo Beach" (Kaye / Smith) – 4:07
"Let Me Kiss You" (Morrissey / Whyte) – 3:36
"Subway Train" (Johansen / Thunders) / "Munich Air Disaster 1958" (Morrissey / Whyte) – 3:16
"There Is a Light That Never Goes Out" (Morrissey / Marr) – 4:50
"The More You Ignore Me, the Closer I Get" (Morrissey / Boorer) – 3:52
"Friday Mourning" (Morrissey / Whyte) – 4:32
"I Have Forgiven Jesus" (Morrissey / Whyte) – 4:06
"The World Is Full of Crashing Bores" (Morrissey / Boorer) – 3:55
"Shoplifters of the World Unite" (Morrissey / Marr) – 3:21
"Irish Blood, English Heart" (Morrissey / Whyte) – 2:49
"You Know I Couldn’t Last" (Morrissey / Whyte / Day) – 7:10
"Last Night I Dreamed That Somebody Loved Me" (Morrissey / Marr) – 3:57
Kappaleet 1, 5, 10, 15 ja 18 on julkaissut Morrissey / Marr Songs Ltd. ja sitä edustaa Yhdysvalloissa ja Kanadassa Universal-Polygram Int'l Pub., Inc. (ASCAP)
Kappaleen "Subway Train" on julkaissut WB Music Corp. Obo Itself, Seldak Music & Lipstick Killers (ASCAP). Se on peräisin New York Dollsien esikoisalbumilta
Kappaleet 2, 4, 8, 9, 12, 13 ja 16 on julkaissut Morrissey / Universal Int'l Pub., Inc. c/o Universal Publishing Group (ASCAP)
Kappaleen 3 on julkaissut Morrissey / EMI Blackwood Music Inc. (BMI)
Kappaleet 6 ja 14 on julkaissut Morrissey / Martin James Boorer
Kappaleen 7 on julkaissut Linda's Music Corp. (ASCAP)
Kappaleen 11 on julkaissut Morrissey / Warner-Tamerlane Publ. Corp. Obo Warner / Chappell Music Ltd
Kappaleen 17 on julkaissut Morrissey / Gary Day
Taustayhtye

Boz Boorer – kitarat (vasen), kongat, klarinetti ja taustalaulu
Jesse Tobias – kitarat (oikea)
Gary Day – basso
Deano Butterworth – rummut
Mikey V. Farrell – koskettimet, lyömäsoittimet, trumpetti ja taustalaulu
Azerbaidžanin demokraattinen tasavalta

Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Azerbaidžanin demokraattinen tasavalta (azer. Azərbaycan Xalq Cümhuriyyəti) oli lyhytikäinen itsenäinen valtio, joka syntyi vuonna 1918, kun Transkaukasian federaatio hajosi keskinäiseen kiistelyyn. Transkaukasian federaatio oli syntynyt vuonna 1918, Venäjän maaliskuun vallankumouksen jälkeen. Transkaukasian federaation muodostivat Armenia, Georgia ja Azerbaidžan. Azerbaidžanin demokraattisen tasavallan itsenäisyys päättyi vuonna 1920.
Azerbaidžanin demokraattisen tasavallan julkaisema postimerkki, vuodelta 1919.
Heti Transkaukasian federaation hajottua 26. toukokuuta 1918 antoi Azerbaidžanin kansalliskomissio itsenäisyysjulistuksen, jossa uuden valtion todettiin olevan tasavalta ja että se pyrkii hyviin suhteisiin kaikkien valtioiden ja erityisesti naapureidensa kanssa.
Azerbaidžanin kansalliskomissio lopetti työnsä 7. joulukuuta 1918, kun uusi parlamentti aloitti istuntonsa. Uusi valtio takasi ensimmäisenä islamilaisena maana maailmassa täydet poliittiset oikeudet myös naisille. Ensimmäisenä pääministerinä toimi Fatali Khan Khoyski. Merkittävä uudistus oli myös Bakun yliopiston perustaminen.
Uusi valtio sai tunnustuksen itsenäisyydelleen monilta ulkovaltioilta, kuten Yhdysvalloilta, Ruotsilta, Italialta, Isolta-Britannialta ja Persialta. Suomikin tunnusti maan itsenäisyyden ja nimesi Bakuun konsulin.
Uuden valtion kohtaloksi koituivat sen monet aluekiistat. Armeniaa vastaan puhkesi sota vuonna 1919, pohjoisesta lähestyivät venäläisen valkoisen kenraalin Denikinin joukot, ja välit Persiaan olivat kireät. Myös bolševikkien kannattajat kapinoivat.
Vladimir Lenin julisti vuonna 1920, että hyökkäys Bakuun oli oikeutettu, sillä kaupungin työläisiä piti auttaa syöksemään vastavallankumoukselliset nationalistit vallasta. Puna-armeija ylitti rajan 25. huhtikuuta 1920 ja saapui Bakuun jo 27. huhtikuuta 1920. Azerbaidžanin demokraattinen tasavalta oli tuolloin keskellä sisäpoliittista kriisiä: sen hallitus oli juuri eronnut. Armeija oli puolestaan lähes kokonaisuudessaan Armenian vastaisella rajalla. Puna-armeijan komentajat vaativat parlamentin hajottamista, mihin suostuttiin.
Maan johtoon asetettiin azerbaidžanilaisia kommunisteja johtohahmonaan Nariman Narimanov. Azerbaidžan lakkasi käytännössä olemasta itsenäinen valtio jo 28. huhtikuuta 1920.
Aiheesta muualla

Kuvia tai muita tiedostoja aiheesta Azerbaidžanin demokraattinen tasavalta Wikimedia Commonsissa
Liittomuoto

Liittomuoto on sanaliitto, joka merkitykseltään vastaa verbin jotakin aikamuotoa. Liittomuodon muodostavat merkitykseltään vaillinainen verbi, apuverbi, sekä pääverbin jokin taivutusmuoto, usein partisiippi.
Suomen kielessä liittomuotoja ovat perfekti ja pluskvamperfekti sekä liittopreesens ja liittoimperfekti. Perfektissä ja liittopreesensissä apuverbinä käytetään olla-verbin preesensmuotoja, pluskvamperfektissä ja liittoimperfektissä sen imperfektimuotoja. Perfektissä ja pluskvamperfektissä pääverbi on toisessa partisiipissa, liittopreesensissä ja -imperfektissä ensimmäisessä partisiipissa..  Useissa muissakin kielissä kuten ruotsissa, englannissa ja saksassa vastaavat aikamuodot ovat liittomuotoja, samoin kuin ranskan passé composé.
Live 2003

| Live 2003 Coldplay |
| --- | --- | --- |

Livealbumin tiedot
 Äänitetty : 21. heinäkuuta 2003 – 22. heinäkuuta 2003
 Julkaistu: 4. marraskuuta 2003 (US) 10. marraskuuta 2003 (UK)
 Tuottaja(t): Coldplay   Ken Nelson
 Tyylilaji: Rock
 Kesto: 67.28 (Levy 2)
 Levy-yhtiö: Parlophone (UK) Capitol Records (US) C9 7243 5 99014 0 4
Coldplayn muut julkaisut
| A Rush of Blood to the Head 2002 | Live 2003 2003 | X&Y 2005 |
Live 2003 on englantilaisen Coldplay-yhtyeen livealbumi, joka julkaistiin marraskuussa 2003. Levy nauhoitettiin konserteista, jotka esitettiin Sydneyssä Hordern Pavilionissa 21. ja 22. heinäkuuta 2003. Albumi sisältää myös aiemmin julkaisemattoman kappaleen ”Moses”.
Albumi sai Grammy-ehdokkuuden ”Best Music Video: Long Form” -kategoriassa vuonna 2004.
Kappalelista > Levy 1 (DVD)

”Politik”
”God Put a Smile upon Your Face”
”A Rush of Blood to the Head”
”Daylight”
”Trouble”
”One I Love”
”Don’t Panic”
”See You Soon”
”Shiver”
”Everything’s Not Lost”
”Moses”
”Yellow”
”The Scientist”
”Clocks”
”In My Place”
”Amsterdam”
”Life Is For Living”
Kappalelista > Levy 2 (CD)

”Politik” – 6:36
”God Put a Smile upon Your Face” – 4:57
”A Rush of Blood to the Head” – 6:51
”One I Love” – 5:08
”See You Soon” – 3:29
”Shiver” – 5:26
”Everything’s Not Lost” – 8:48
”Moses” – 5:29
”Yellow” – 5:36
”Clocks” – 5:33
”In My Place” – 4:13
”Amsterdam” – 5:22
Aiheesta muualla

Virallinen sivusto (englanniksi)
Virallinen fanisivusto (Arkistoitu – Internet Archive) (englanniksi)
Live at Eindhoven ’87

| Live at Eindhoven ’87 Testament |
| --- | --- | --- |

Livealbumin tiedot
 Julkaistu: 14. huhtikuuta 2009
 Formaatti: CD, LP
 Tuottaja(t): Alex Perialas
 Tyylilaji: thrash metal
 Kesto: 45.41
 Levy-yhtiö: Prosthetic
Testamentin muut julkaisut
| The Formation of Damnation 2008 | Live at Eindhoven ’87 2009 | Dark Roots of Earth 2012 |
Live at Eindhoven ’87 on thrash metal -yhtye Testamentin livealbumi, joka julkaistiin vuonna 2009 levymerkillä Prosthetic Records.
Kappaleet

Disciples of the Watch – 04.48
The Haunting – 04.49
Apocalyptic City – 06.22
First Strike Is Deadly – 03.52
Burnt Offerings – 05.08
Alex Skolnickin kitarasoolo – 01.52
Over the Wall – 04.37
Do or Die – 05.23
C.O.T.L.O.D. – 03.32
Reign of Terror – 05.18
Kokoonpano

Chuck Billy – laulu
Alex Skolnick – kitara
Eric Peterson – kitara
Greg Christian – basso
Louie Clemente – rummut
Aiheesta muualla

Live at Eindhoven ’87 Discogsissa. (englanniksi)
Albumi Live at Eindhoven ’87 Encyclopaedia Metallum -sivustolla (englanniksi)
Liittopreesens

Liittopreesens eli imperfektiivinen nominaali on suomen kielessä harvoin käytettävä, merkitykseltään muiden kielten futuuria vastaava aikamuoto, joka ilmaisee, että jotakin tapahtuu tulevaisuudessa: on tapahtuva. Muoto on arkaainen ja nykyään sitä käytetään vanhahtavassa juhlallisessa kirjakielessä, kuten Raamatussa tai koraanissa. Tähän liittotempukseen liittyy tietty deterministisyyden sekä imperatiivisuuden mielikuva. Erään tulkinnan mukaan tämä ominaisuus ei ole futuurille kovin tyypillinen, sillä siihen voidaan usein liittää ajatus aikomisesta tai arvaamisesta. Toisaalta ranskan kielessä futuuria käytetään usein myös imperatiivia lähenevässä merkityksessä, varsinkin toisessa, mutta esimerkiksi lakiteksteissä kolmannessakin persoonassa. Muoto esiintyi jo kaikkien uralilaisten kielten kantamuodossa, kantauralissa.
Liittopreesens muodostetaan olla-verbin persoonamuodoista ja pääverbin aktiivin partisiippimuodosta, jonka pääte on -va/vä, monikossa --vat/-vät ja passiivissa --tava/-tävä.
olen lukeva, olet lukeva, on lukeva
Liittopreesensiä käytetään yleensä indikatiivissa ja yksikössä. Monikkomuotoja olemme lukevat, olette lukevat, ovat lukevat, ei käytännössä käytetä. Myös imperatiivi-, (ole lukeva, olkaamme lukevat jne.) konditionaali-, (olisit lukeva, olisimme lukevat jne.) ja potentiaalimuodot (lienet lukeva, lienemme lukevat jne.) ovat harvinaisia. Passiivi on yleisin, joka on merkitykseltänsä täytyi/piti tehdä ja sitä käytetään myös muissa moduksissa indikatiivin lisäksi. (on luettava), (olkoon luettava), (olisi luettava), (lienee luettava)
Muut suomen aikamuodot ovat preesens, imperfekti, perfekti, pluskvamperfekti ja liittoimperfekti.
Artova Film Festival AFF

Artova Film Festival AFF on alueellinen, vuosittainen, syyskuussa järjestettävä elokuvafestivaali Helsingin Arabianrannassa. Festivaali kestää kaksi päivää ja näytökset ovat Arcadan tiloissa.
Vuonna 2011 festivaali sisälsi kymmenen näytöstä. Festivaaleilla esitettiin 52 elokuvaa kilpailu- ja näytössarjoissa. Esitetyt elokuvat olivat kokonaisuus uusia Artovan (Arabianranta, Toukola, Vanhakaupunki) alueen elokuvia (joku elokuvan tekijöistä on asunut/asuu, opiskellut/opiskelee, työskennellyt/työskentelee Artovan alueella, tai elokuva on kuvattu tai tuotettu alueella).
Vuonna 2011 AFF:n kilpailun esikarsintaan jätettiin 89 elokuvaa, joista kilpailusarjoissa näytettiin 27. Voittajat valitsivat alan ammattilaisista koottu jury: Pekko Pesonen, Paavo Westerberg, Magnus Silfvenius ja Peter Westerholm. Puheenjohtajana toimi Miikko Oikkonen.
Vuonna 2012 kilpailusarjoihin lähetettiin 94 elokuvaa. Tuomaristoon kuuluivat Reetta Aalto, Sami Sänpäkkilä ja Olli Sulopuisto. Puheenjohtajina toimivat Azar Saiyar ja Mari Andersson.
Vuonna 2013 kilpailusarjassa oli ainoastaan lyhytelokuvia. Kilpailevat elokuvat esitettiin neljässä näytöksessä: Rajaton, Etäältä, Rajalla ja Läheltä. Tuomaristoon kuuluivat ohjaajat Anna Korhonen ja Teemu Nikki sekä näyttelijä Eero Ritala, puheenjohtajinaan Iiris Lehtinen ja Noora Lindroos.
Palkinnot > 2011

Paras fiktio: Puita ja semmoisia
Paras dokumentti: Räsynuket
Artova Kino -palkinto: Olisin toivonut sinut vierelleni
Urbaani luovuus -palkinto: Får man saga udda
Stadi.TV-kunniakirja: Jumalan palveluksessa
Palkinnot > 2012

Paras pitkä elokuva: Ikuisesti sinun (ohj. Mia Halme)
Paras lyhyt dokumentti: Hypermarket Nation (ohj. Paula Korva)
Paras lyhyt fiktio: Korsoteoria (ohj. Antti Heikki Pesonen)
Pitkän elokuvan kunniamaininta: Punaisen metsän hotelli (ohj. Mika Koskinen)
Lyhyen dokumentin kunniamaininta: Vem plockar upp skärvor av ett sprucket jag (ohj. Anna-Sofia Nylund)
Lyhyen fiktion kunniamaininta: Konflikti jumalan kanssa (ohj. Hannaleena Hauru)
DocLounge-kunniamaininta: Hypermarket Nation (ohj. Paula Korva)
Dokumentin Muoto-palkinto Laserskater
Fiktion Muoto-palkinto: Djurens dag
Palkinnot > 2013

Paras fiktio: Sirocco
Paras dokumentti: Disco
Kunniamaininta visuaalisuudesta: Voor ons Vergeet
Kunniamaininta tekemisen meiningistä: Psykopoesis
DocLounge-kunniamaininta: Aamulla viemme lapset metsään
Yleisön suosikkilyhäri: Treffit
Aiheesta muualla

Artova Film Festival AFF
Artūrs Plēsnieks

| Mitalit | Mitalit | Mitalit |  |
| --- | --- | --- | --- |
|  Artūrs Plēsnieks |  Artūrs Plēsnieks |  Artūrs Plēsnieks |  |
Maa:   Latvia
Miesten painonnosto
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | alle 109 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Houston 2015 | alle 105 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Tirana 2013 | alle 105 kg |  |
Artūrs Plēsnieks (s. 21. tammikuuta 1992) on latvialainen painonnoston raskaansarjan olympia-, MM- ja EM-mitalisti.
Plēsnieks saavutti Houstonin MM-kilpailuissa 2015 pronssia alle 105 kg:n sarjassa yhteistuloksella 405 kg. Hän oli samassa painoluokassa yhteistuloksen viides MM-kilpailuissa 2013 ja seitsemäs Lontoon olympialaisissa 2012. EM-kilpailuissa hän sai yhteistuloksessa pronssia ja työnnössä hopeaa EM-kilpailuissa 2013 sekä työnnössä pronssia 2014. Vuodelle 2021 siirretyissä Tokion olympialaisissa Plēsnieks sai pronssia alle 109-kiloisten sarjassa yhteistuloksella 410 kg.
Plēsnieks voitti alle 23-vuotiaiden Euroopan-mestaruuden alle 105 kg:n sarjassa 2013 ja 2014 sekä yli 105-kiloisissa 2015. Nuoremmissa ikäluokissa hän on voittanut yhteistuloksen maailmanmestaruuden 2010, saanut MM-hopeaa 2011 ja 2012 sekä MM-pronssia 2009, voittanut Euroopan-mestaruuden 2008, 2009 ja 2011 sekä saanut EM-hopeaa 2008 ja 2009. Lisäksi hän on saavuttanut useita nuorten arvokisamitaleja tempauksessa ja työnnössä.
Liitopuku

Liitopuvulla liitäminen
Liitopuku on puku, jota käytetään laskuvarjo- ja BASE-hypyissä. Liitopuku antaa hyppääjälle mahdollisuuden pitkään vaakalentoon hypyn aikana. Puvun avulla taitava lentäjä pystyy säätelemään nopeuttaan huomattavasti. Liitopuvussa käden ja kyljen sekä jalkojen välissä on tunnelirakenteiset ”siivet”, jotka kehittävät nostovoimaa. Siivet matkivat rakenteeltaan laskuvarjoa.
Ensimmäiset liitopuvut kehitettiin 1930-luvulla. 1960-luvulla maailmaa kiersivät ns. Bird-manit, jotka järjestivät näytöksiä. Tuolloin puvun käyttö oli vaarallisempaa, sillä 75 hyppääjästä, jotka käyttivät kyseistä pukua, 72 kuoli. Näytökset olivatkin suosittuja luultavasti juuri tästä vaarallisesta luonteestaan.
Ilmailuliitto edellyttää liitopuvun käyttäjältä C-lisenssiä laskuvarjohypyssä, joka tarkoittaa vähintään 200 hyppyä sekä SIL ry:n (Suomen ilmailuliitto ry) tai liitopukuvalmistajan hyväksymän liitopukukouluttajan suorittamaa koulutusta, jonka hyppääjä on suorittanut. Suositellaan, että liitopuvun käyttäjän tulee olla kokenut ja harjaantunut hyppääjä, sillä kuolemaan johtaneita turmia liitopuvun kanssa tapahtuu nykypäivinäkin. Taitavana ja kokeneena laskuvarjo- ja BASE-hyppääjänä tunnettu australialainen Dwain Weston kuoli vuonna 2003, ja yhdeksi syyksi luettiin hänen kokemattomuutensa liitopuvun käytössä. Ranskalainen Patrick de Gayardon, jolla oli mittavaa kokemusta  liitopuvulla hyppäämisestä, kuoli vuonna 1998 hypätessään liitopuvulla, kylläkin testitilanteessa.
Aiheesta muualla

Kuvia tai muita tiedostoja aiheesta Liitopuku Wikimedia Commonsissa
Jeb Corliss
Dwane Westonin kuolemaan johtanut turma liitopuvussa
Jeb Corliss lentää liitopuvulla
Jeb Corliss Table mountain crash
Live (yhtye)

| Live |
| --- | --- |

Tiedot
Toiminnassa:  1988-2009, 2011–
Tyylilaji:  Alternative rock Post-grunge Hard rock
Kotipaikka:   York, Pennsylvania, USA
Laulukieli:  englanti
Jäsenet:  Chris Shinn, laulu, kitara   Chad Taylor, kitara   Patrick Dahlheimer, kitara, basso   Chad Gracey, rummut  
Entiset jäsenet:  Ed Kowalczyk, laulu, kitara  
Levy-yhtiö:  Sony BMG   Epic   Radioactive  
Aiheesta muualla
www.freaks4live.com
Infobox OKNimi-testi OK: 
Live on vuonna 1988 perustettu yhdysvaltalainen vaihtoehtorockyhtye, jonka perusti alkuperäinen laulusolisti Ed Kowalczyk. Yhtye on julkaissut kahdeksan studioalbumia, kaksi kokoelmaa ja yhden livelevyn.
Kokoonpano

Ed Kowalczyk - laulu, kitara (1988-2009)
Chad Taylor - kitara, taustalaulu (1988-2009, 2011-)
Patric Dahlheimer - basso, taustalaulu (1988-2009, 2011-)
Chad Grasey - rummut, taustalaulu (1988-2009, 2011-)
Chris Shinn - laulu, kitara (2012-)
Diskografia > Studioalbumit

The Death Of Dictionary (1989, yhtyeen nimenä Public Affection)
Mental Jewelry (1991)
Throwing Copper (1994)
Secret Samadhi (1997)
The Distance To Here (1999)
V (2001)
Birds Of Pray (2003)
Songs From Black Mountain (2006)
Diskografia > EP-levyt

Divided Mind, Divided Planet (1990, julkaistiin myöhemmin nimellä Mental Jewelry)
Four Songs (1991)
Diskografia > Livealbumit ja kokoelmat

Live At The Paradiso - Amsterdam (2008, livealbumi)
Awake - The Best Of LIVE (2004, kokoelma)
Radiant Sea: A Collection Of Bootleg Rarietes And Two New Songs (2007, kokoelma)
Avatar: The Last Airbender (videopeli)

| Avatar: The Last Airbender |
| --- | --- |

Kehittäjä:  THQ Halfbrick (GBA)
Julkaisija:  THQ
Julkaistu:  XboxNA 10. lokakuuta 2006 PS2, PSP, GCN, NDS, GBA, WindowsNA 10. lokakuuta 2006EU 9. helmikuuta 2007 WiiNA 19. marraskuuta 2006EU 9. helmikuuta 2007
Lajityyppi:  toimintapeli
Pelimuoto:  yksinpeli
Ikäluokitus:  ESRB: E  
Alusta:  Game Boy Advance, Nintendo DS, Nintendo GameCube, PlayStation 2, PlayStation Portable, Windows, Wii, Xbox
Jakelumuoto:  DVD
Lisää peliartikkeleitaVideopelien teemasivulla
Infobox OK   : 
Avatar: The Last Airbender (Avatar: The Legend of Aang Yhdistyneessä kuningaskunnassa ja Australiassa) on THQ:n kehittämä ja julkaisema toimintapeli. Peli julkaistiin vuonna 2006 Game Boy Advancelle, Nintendo DS:lle, Nintendo GameCubelle, PlayStation 2:lle, PlayStation Portable:lle ja Windowsille, Wiille ja Xboxille,
Peli perustuu Yhdysvaltalaiseen animaatiosarjaan Avatar.
Pelaaminen

Pelissä on neljä pelattavaa hahmoa: Aang, Katara, Sokka ja Haru. Jokaisella hahmolla on erilainen taistelutyyli ja yksilölliset kyvyt.
Vastaanotto

Peli on saanut GameSpotin arvostelussa arvosanaksi 5.9/10. Arvostelussa kehuttiin mielenkiintoista yhdistelmää toimintaa ja roolipelielementtejä, lisenssi ei tunnu teennäiseltä ja cel-shading grafiikat sopivat peliin. Arvostelussa kritisoitiin taistelun ja roolipelielementtien keskeneräisyyttä, yhteistyöpelin puutetta ja taaksepäin palaamista. Wii-versiota kritisoitiin epäystävällisestä ohjausmekanismista verrattuna muihin versioihin ja että peli ei aina reagoi käyttäjän syötteisin. Peliä kutsuttiin pettymykseksi, koska vaikka se on suunnattu lapsille se on niin vesitetty, että se ei ole haastava edes lapsille.
Aiheesta muualla

Avatar: The Last Airbender MobyGamesissa (englanniksi)
Liitto, edistys ja demokratia

| Liitto, edistys ja demokratia> Unión, Progreso y Democracia |
| --- | --- |
  
  
  
Perustettu:  26. syyskuuta 2007
Lopetti:  6. joulukuuta 2020
Johto:   Andrés Herzog (pj.) 
Ideologia:  edistyksellisyys sosiaaliliberalismi sentralismi
Poliittinen kirjo:  keskusta
Jäsenmäärä:  9 000 (2008)
Europarlamentaarikkoja:  4 / 54
Edustajainhuone:  0 / 350
Senaatti:  0 / 264
Kotisivu:  www.upyd.es
Infobox OKNimi-testi OK: 
Puolueiden paikkaluku Espanjan parlamentissa 1977–2011. UPyD vaaleanpunaisella
Liitto, edistys ja demokratia (esp. Unión, Progreso y Democracia, lyh. UPyD) oli espanjalainen puolue, joka toimi vuosina 2007−2020. UPyD:n arvoja olivat edistyksellisyys ja sentralismi.
Puolue ei saanut yhtään paikkaa vuoden 2015 parlamenttivaaleissa. Europarlamenttivaaleissa 2014 UPyD sai neljä edustajaa Euroopan parlamenttiin.
Aiheesta muualla

Kuvia tai muita tiedostoja aiheesta Liitto, edistys ja demokratia Wikimedia Commonsissa
Lentopallo kesäolympialaisissa 2004

Vuoden 2004 olympiakisoihin kuului lentopalloturnaukset sekä miehille että naisille. Lisäksi molemmat pelasivat myös rantalentopallokilpailut.
Miehet > Alkulohkot > Lohko A

| joukkue | Ot>  | V | H | erät | Pst | SRB | GRE | ARG | POL | FRA | TUN |
| --- | --- | --- | --- | --- | --- | --- | --- | --- | --- | --- | --- |
|  Serbia | 5 | 4 | 1 | 12-6 | 9 |  | 21-25 38-36 25-13 23-25 15-12 | 21-25 25-17 25-21 25-23 | 21-25 17-25 16-25 | 25-21 30-28 25-22 | 25-16 25-18 25-21 |
|  Kreikka  | 5 | 3 | 2 | 12-9 | 8 |  |  | 25-16 21-25 22-25 22-25 | 21-25 25-18 25-21 25-20 | 25-22 14-25 26-24 23-25 15-10 | 25-20 25-14 25-17 |
|  Argentiina | 5 | 3 | 2 | 12-9 | 8 |  |  |  | 19-25 22-25 25-23 25-22 18-20 | 25-15 25-23 25-22 | 25-20 23-25 25-16 22-25 15-10 |
|  Puola | 5 | 3 | 2 | 10-9 | 8 |  |  |  |  | 15-25 18-25 17-25 | 25-18 23-25 25-19 25-23 |
|  Ranska | 5 | 2 | 3 | 8-10 | 7 |  |  |  |  |  | 25-23 18-25 25-19 25-19 |
|  Tunisia | 5 | 0 | 5 | 4-35 | 5 |  |  |  |  |  |  |
Miehet > Alkulohkot > Lohko B

| joukkue | Ot>  | V | H | Erät | Pst | BRA | ITA | USA | RUS | NED | AUS |
| --- | --- | --- | --- | --- | --- | --- | --- | --- | --- | --- | --- |
|  Brasilia | 5 | 4 | 1 | 13-7 | 9 |  | 25-21 15-25 25-16 21-25 33-31 | 22-25 23-25 25-18 22-25 | 25-19 25-13 25-23 | 25-22 24-26 25-21 25-19 | 23-25 25-19 25-12 25-21 |
|  Italia  | 5 | 3 | 2 | 13-7 | 8 |  |  | 25-21 21-25 25-17 25-23 | 16-25 22-25 25-22 25-23 13-15 | 25-19 25-21 25-20 | 25-20 25-18 25-21 |
|  Yhdysvallat | 5 | 3 | 2 | 11-8 | 8 |  |  |  | 25-22 20-25 16-25 23-25 | 26-24 25-20 25-18 | 25-19 23-25 25-13 25-19 |
|  Venäjä | 5 | 3 | 2 | 11-9 | 8 |  |  |  |  | 23-25 25-19 25-17 25-27 16-18 | 25-17 26-24 25-23 |
|  Alankomaat | 5 | 2 | 3 | 7-11 | 7 |  |  |  |  |  | 25-22 25-17 25-16 |
|  Australia | 5 | 0 | 5 | 2-15 | 5 |  |  |  |  |  |  |